Rožmberk nad Vltavou
Rožmberk nad Vltavou (saksa keel Rosenberg an der Moldau) on linn Tšehhis Lõuna-Tšehhi maakonnas Český Krumlovi ringkonnas. Rožmberk nad Vltavou asub Vltava jõe ääres, Austria piirist vähem kui 6 km kaugusel, Český Krumlovist umbes 18 km lõunas ja České Budějovicest ligikaudu 37 km lõunaedelas. Kohalikku lossi on esmamainitud 1250. aastal. 10. oktoobril 2006. aastal anti Rožmberk nad Vltavoule tagasi vahepeal kaotatud linnaõigused. Rožmberk nad Vltavou on kõige väiksema elanike arvuga linn Lõuna-Tšehhi maakonnas. Rožmberk nad Vltavou kesklinn on alates 19. novembrist 1990 ajalooline linnakaitseala. Linna olulisim vaatamisväärsus on Rožmberki loss.